Vispārējās tiesas 2026. gada 23. marta rīkojums – Fursin u.c./ECB
(Lieta T-428/21) 1
(Ārpuslīgumiskā atbildība – Ekonomikas un monetārā politika – Kredītiestāžu prudenciālā uzraudzība – ECB uzticētie īpašie uzraudzības pienākumi – Lēmums par kredītiestādes licences anulēšanu – Mantiskais kaitējums – Cēloņsakarība – Acīmredzami juridiski nepamatota prasība)
Tiesvedības valoda – angļu
Lietas dalībnieki
Prasītāji: Ivan Fursin (Kijiva, Ukraina) un seši citi prasītāji, kuru vārdi norādīti rīkojuma pielikumā (pārstāvis: O. Behrends, advokāts)
Atbildētāja: Eiropas Centrālā banka (pārstāvji: C. Hernández Saseta, A. Witte un A. Pizzolla)
Personas, kas iestājušās lietā atbildētājas prasījumu atbalstam: Eiropas Savienības Padome (pārstāvji: I. Gurov un A. Westerhof Löfflerová) un Eiropas Komisija (pārstāvji: D. Triantafyllou un A. Steiblytėa)
Priekšmets
Ar prasību, kas pamatota ar LESD 268. pantu, prasītāji lūdz atlīdzināt kaitējumu, kas tiem esot nodarīts ar Eiropas Centrālās bankas (ECB) 2016. gada 11. jūlija Lēmumu ECB/SSM/2016 –529900WIP0INFDAWTJ81/2 WOANCA-2016–0005, ar kuru atsaukta AS “Trasta Komercbanka” piešķirtā kredītiestādes darbības licence, kā arī ar ECB rīcību saistībā ar šo lēmumu.
Rezolutīvā daļa
Prasību noraidīt.
Ivan Fursin un pārējās juridiskās personas, kuru vārdi norādīti šī rīkojuma pielikumā, sedz savus, kā arī atlīdzina Eiropas Centrālās bankas (ECB) tiesāšanās izdevumus.
Igors Buimisters, Eiropas Savienības Padome un Eiropas Komisija savus tiesāšanās izdevumus sedz paši.
____________
1     OV C 452, 8.11.2021.